Til føresette på 5.-10. trinn:

Vi gler oss til å få elevane attende på skulen neste veke. Det har vore mange veker med heimeskule, så elevane kan nok både glede seg og vere spente når dei no skal møte alle att.

10. klasse startar på skulen måndag 11. mai, og 5.-9. klasse tysdag 12. mai. Elevane føl vanleg skuleveke.

Skuleskyssen til vår skule vil gå som normalt, og til dei tidene som er oppsett til vanleg. Det er viktig at ein held reglane for smittevern (sjå rettleiaren som ligg på heimesida), sysken kan sitje i lag.

Vi på skulen treng å bruke måndag 11. mai på planlegging og praktisk organisering, og elevane som sit med heimeundervisning må klare seg med mindre oppfylging frå skulen denne siste dagen med heimeundervisning.

Det er viktig at både elevar og føresette set seg inn i den informasjonen som vert lagt ut på heimesida, i tillegg til infoskriv frå kommunalsjef. Nokre ting kjem til å vere uvante og annleis enn det har vore før, og det er dette de der heime må snakke om på førehand slik at elevane er godt budde til skulestart.

Vi legg til rette for at vi skal ta imot elevane på ein god og trygg måte, men dei vil nok oppleve at skuledagen vert annleis med tanke på at vi i stor grad må ha fokus på smittevern. Vi må bruke tid på vask av hender, terpe på å halde avstand og regulere overgangssituasjonar mellom timar og friminutt.

Kvart klassetrinn er ein «kohort». Elevane er i sin kohort gjennom skuledagen. To kohortar kan samarbeide om eit uteområde. Ha minst mogeleg med bytekle/ytterkle hengande i garderobane.

Elevane må ha med mat og drikke. Dei som har bestilt mjølk/juice vil få det, men det vert ikkje skulefrukt. Alle må ha med drikkeflaske. Om elevane har med yoghurt eller anna mat som skal etast med skei/gaffel må dei ta det med.

Om det er noko meir de skulle ynskje informasjon om så ta kontakt!

Mvh,

Annette D. Natås